|  |  |  |  |  |  |  |
| --- | --- | --- | --- | --- | --- | --- |
| Vår saksbehandler:  Avdeling for fagopplæring, Monika Thollefsen  Tlf: 932 20 431 Epost: [mot@udir.no](mailto:mot@udir.no) | | |  | | Dato: 27.02.2019  Referanse: 2019/153 |  |
|  |  |  | |  | | |
|  | | |  | |  |  |
|  |  |  | |  | | |

Referat rådsmøte i Faglig råd for design og tradisjonshåndverk

Onsdag 13. februar 2019 kl. 11.45-16.00 (fellesdel kl. 10.00-11.00, lunsj 11.00-11.45)

Sted: Utdanningsdirektoratet, møterom Undset i 4. etasje

|  |  |  |
| --- | --- | --- |
|  | **Fra arbeidstakersiden** | **Fra arbeidsgiversiden** |
| **Deltakere** | Roald Njåstad, Fellesforbundet  Elise Henden, Fagforbundet  Einar Hanisch, YS | Solveig Grinder, NHO  Nils Marius Johansen, Spekter  Ragnvald Nore, Virke (vara for Musum) |
|  | **Fra skoleverket/skoleeier** | **Andre organisasjoner** |
|  | Svein Røed, Utdanningsforbundet  Ann Kristin Refsnes, Skolenes Landsforbund (vara for Nordahl)  Jørn Olav Bekkelund, KS | Inger Smedsrud, Norsk håndverksinstitutt  Amalie Uchenna Odu, Elevorganisasjonen  Hilde Hermansen, Nasjonalt senter for kunst og kultur i opplæringa (gjest) |
|  | **Meldt forfall** | **Utdanningsdirektoratet** |
|  | Lise Fjeld og vara, Spekter  Sylvi Berg og vara, KS  Marianne Monsrud og vara, Utdanningsforbundet  Hildegunn Bjørgen og vara, Kulturrådet  Mattias Harr og vara, Sami Duodji  Maja Leonardsen Musum, Virke  Bjørn Arne Nordahl, Skolenes Landsforbund  Sølvi Wangen, avdeling for læreplan videregående opplæring, Udir | Monika Thollefsen, avdeling for fagopplæring,  Marianne Westbye, avdeling for læreplan videregående og voksenopplæring  Henrik Øglend Nesse, lærling, avdeling for fagopplæring |

**Dagsorden for rådsmøte i FRDT, onsdag 13. februar 2019:**

|  |  |  |
| --- | --- | --- |
| 1.1.2019 | Godkjenning av innkalling |  |
| 2.1.2019 | Mulige endringer i tilbudsstruktur |  |
| 3.1.2019 | Skisser til nye læreplaner for yrkesfag Vg1 |  |
| 4.1.2019 | Navn på utdanningsprogrammet |  |
| 5.1.2019 | Nytt utdanningsprogram – skolestruktur og dimensjonering |  |
| 6.1.2019 | Plan for organisering av læreplanarbeidet, inkl infosak om honorering |  |
| 7.1.2019 | Fylkesbesøk |  |
| 8.1.2019 | Utdanningsprogramspesifikk del i de yrkesfaglige læreplanene i fellesfagene matematikk og naturfag |  |
| 9.1.2019 | Veksling |  |
| 10.1.2019 | Orienteringssaker   * Fagnemndsamling * Endringer i kriterier for verneverdige tradisjonshåndverksfag * Læreplangrupper Vg2 og Vg3 * Møte med fagmiljøet i treskjærerfaget * Nye godkjenninger til Plus-skolen, Vg3 båtbyggerfag * Ny regjeringsplattform * Status oppdragsbrev 10-18 |  |
| 11.1.2019 | Eventuelt |  |

* Læremidler
* Innspill fra yrkesfaglærerstudenter om design i utdanningen

|  |  |
| --- | --- |
| **Saksliste:** |  |
|  |  |

**1.1.19 Godkjenning av innkalling og dagsorden til rådsmøte**

*Vedtak: Faglig råd for design og tradisjonshåndverk godkjenner innkalling og dagsorden*

**2.1.19 Søknad om endring i tilbudsstruktur i børsemakerfaget, salmakerfaget og møbeltapetsererfaget**

FRDT har mottatt tre søknader om endringer i tilbudsstruktur i utdanningsprogrammet:

1. Søknad fra Gauldal videregående skole om at Vg2 børsemaker legges til Vg1 TIP.

Søker argumenterer med at dagens børsemakere må være dyktige maskinarbeidere med stor teknisk innsikt og at CNC-maskiner i økende grad er viktige i faget. En fagarbeider må ha kunnskap både om håndverk og maskinell bearbeiding. Søker mener det er viktig at verktøymaskiner som fres og dreiebenk innføres tidlig i opplæringen.

1. 11 fagpersoner/ bedrifter i salmakerfaget søker om at faget deles i to: bilsalmaker og salmaker innen hest. Salmakerfaget var tidligere tre fag som ble slått sammen i R94, men da med ulike områder som kunne ligge til grunn for svenneprøven. Det er ingen salmakerbedrifter i Norge som utfører salmakerarbeid innen både seletøymakerfaget og bilsalmakerfaget. Bedriftene og lærlingene opplever at læretiden ikke er lang nok til å lære begge fagområdene. Dagens struktur byr også på problemer i prøvenemndsarbeid og sentralt gitt eksamen. Bransjen opplever at rekrutteringen til faget skjer i to ulike grupper, de som har interesse for bil og de som har interesse for og kunnskap om hest.
2. 4 fagpersoner søker på vegne av et samlet fagmiljø i møbeltapetsererfaget om forlenget læretid i faget, fra dagens 2 år til 2,5 år. Søker argumenterer med at læretiden i dagens struktur ikke fungerer godt nok og skolene ikke har tilstrekkelig kompetanse om faget til å forberede kommende møbeltapetsererlærlinger til læretiden.

*Vedtak:*

1. *Børsemakerfaget*

*Rådet støtter som et utgangspunkt en overflytting av Vg2 børsemakerfaget til Vg1 TIP, alternativ 1, og ber Udir vurdere dette inn i læreplanarbeidet som igangsettes nå. Rådet ønsker at søker presiserer hva som er det foretrukne alternativet. Det bør også innhentes synspunkter fra lærebedrifter i faget. I en utredning av forslaget bør det også tas hensyn til hva det vil bety for Vg2 børsemaker å tilhøre de to ulike utdanningsprogrammene med tanke på dimensjonering og skolestruktur.*

1. *Salmakerfaget*

*Rådet støtter deling av faget, men ser også at fordypninger på Vg3 kan løse utfordringene avhengig av hvordan dette utformes. Rådet oversender søknaden til Udir, og ber om at dette vurderes inn i læreplanarbeidet som igangsettes nå.*

1. *Møbeltapetsererfaget*

*Rådet ser at fagmiljøet signaliserer et sterkt behov for mer spesialisert opplæring i møbeltapetseringsfaget. Rådet mener det vil være vanskelig å få gjennomslag for en total opplæringstid på 4,5 år ber fagmiljøet vurdere ulike andre alternativer, for eksempel særløp (1 år i skole + 3 år i bedrift), og eventuelt ulike tilpasninger som er mulig innenfor 2+2-modellen og muligheten til å tegne individuelt tilpassede lærekontrakter.*

**3.1.19 Skisser til nye læreplaner for yrkesfag Vg1**

Fra skoleåret 2020-21 utvides antall utdanningsprogram på yrkesfag fra åtte til ti, og det innføres fire nye utdanningsprogrammer. Utdanningsdirektoratet har delt [de første skissene for nye læreplaner i programfagene på yrkesfag Vg1](https://www.udir.no/laring-og-trivsel/lareplanverket/fagfornyelsen/apen-innspillsrunde-om-nye-lareplaner-pa-yrkesfag--vg1/). Skissene viser:

* Om faget – den innledende delen av læreplanen
* Kjerneelementer – sentralt innhold i faget

Frist for å komme med innspill er 18. februar 2019.

I mars/april 2019 blir det mulighet for å gi innspill på kompetansemål og innholdet i hele læreplanen. Til sommeren kommer en offisiell høring på de endelige læreplanutkastene for Vg1.

*Vedtak: Rådet gir ikke en felles uttalelse om læreplanskissene. Det enkelte rådsmedlem oppfordres til å gi innspill via sin organisasjon.*

**4.1.19 Navn på utdanningsprogrammet**

Navnet design og tradisjonshåndverk er en arbeidstittel. Rådet er bedt om å komme med forslag til navn som kan tas med i neste innspillsrunde for Vg1-læreplanen. Det kan høres 2-3 forslag i innspillsrunden. Frist for innsending til Udir: 1. mars 2019.

Vedlagt referatet er en oversikt over navn som ble diskutert i møtet.

*Vedtak: FRDT foreslår to navn til innspillsrunden, i tillegg til at det åpnes for å legge inn nye navneforslag. Rådet foreslår navnene Tradisjonshåndverk og Tradisjonelle og kreative håndverksfag.*

**5.1.19 Nytt utdanningsprogram – implementering**

**Del 1: Oppfølging av saker rådet jobber med**  
Rådet besluttet i rådsmøte 5.12.2018 å jobbe med ulike aktiviteter for å støtte opp om en god implementering av utdanningsprogrammet. AU har jobbet med følgende saker siden sist:

1. Informasjon om fylkenes arbeid med ny tilbudsstruktur

Rådet fremmer sak for kontaktutvalget i FFU (forum for fylkesutdanningssjefer).

1. Kontakt med Nasjonalt senter for kunst og kultur i opplæringen

Rådet har kontaktet senteret med ønske om tettere kontakt om det nye utdanningsprogrammet. Hilde Hermansen, Rådgiver fra senteret med ansvarsområde videregående opplæring Design og håndverk og Kunst design og arkitektur deltok i rådsmøtet. Senteret utvikler støttemateriell og ressurser til bruk i opplæringen, og formidler informasjon via nettsider, sosiale medier, samlinger og konferanser. Senterets oppdrag er å bidra til økt kvalitet i kunst- og kulturfagene i barnehagen og grunnopplæringen. Målgruppen er lærerutdanningene, skole- og barnehageeiere, ledere og ansatte i barnehager og skoler og PP-tjenesten. Senteret jobber med immateriell kulturarvskonvensjonen og har et særlig ansvar for duodji. Senteret har et stort nettverk både i UH-sektoren og videregående skole. Det er ønskelig med tettere kontakt mellom rådet og senteret i det videre for å være gjensidig orientert. Fra begge sider ble det uttrykt ønske om å stille opp for hverandre etter forespørsel.

1. Orientering om landslinjer og landsdekkende tilbud, glassfagsenteret i Kongsberg, som kan belyse problemstilling om regionale kompetansesentre. Besluttet utsatt.

**Del 2: Bestilling fra Utdanningsdirektoratet**Utdanningsdirektoratet har bedt de faglige rådene om innspill til innføringstiltak for implementering av ny tilbudsstruktur og nye læreplaner på de yrkesfaglige utdanningsprogrammene. Utdanningsdirektoratet ønsker innspill temaer i en [nettbasert kompetansepakke](https://www.udir.no/laring-og-trivsel/lareplanverket/fagfornyelsen/stotte-til-innforing-av-nye-lareplaner/) og [etterutdanningsmateriellet for yrkesfag](https://www.udir.no/utdanningslopet/videregaende-opplaring/etterutdanningsmateriell-fag-og-yrkesopplaring/) som er publisert på Udir.no

Frist for innspill innen 1. mars 2019.

*Vedtak: FRDT forventer at direktoratet og fylkeskommunene retter oppmerksomhet mot de nye utdanningsprogrammene og legger gode rammer for implementeringen. Rådet er opptatt av at det legges ned et dedikert arbeid med et langsiktig perspektiv for å gjøre tilbudene kjent og etablere gode samarbeid mellom skoler og bedrifter. Det vil også være viktig at de skolene som får tilbudene tilrettelegges med gode verksteder, med verktøy og utstyr, slik at det etableres gode fagmiljøer rundt utdanningsprogrammet og det kan gjennomføres i tråd med intensjonene.*

*Rådet oppfordrer Utdanningsdirektoratet til å fortsette dialogen med KD om regionale opplæringssentre/ landslinjer, som vil være en viktig del av løsningen for dette utdanningsprogrammet.*

*Forslag til konkrete innføringstiltak:*

* *Kurs/ samlinger for rådgivere om de nye utdanningsprogrammene*
* *Filmer som presenterer utdanningsprogrammene*
* *Informasjon til skoleeiere*
* *Viktig å gjøre utdanningsprogrammet kjent via samlinger*
* *Ønsker godt støttemateriell til design og tradisjonshåndverk – brosjyrer, filmer. Bør være klart til høsten 2019 når karrieredager/utdanningsmesser starter.*

**6.1.19 Plan for organisering av læreplanarbeidet**

Marianne Westbye og rådets kontaktpersoner for læreplanarbeidet, Inger og Svein, orienterte om framdrift i læreplanarbeidet og presenterte en foreløpig plan for hvordan rådet skal involveres.

Se framdriftsplan vedlagt.

*Vedtak: En orientering om læreplanarbeidet inngår som fast post på rådsmøtet. Kontaktpersonene sender oppdatering til AU-møtene, AU vurderer framlegg for rådet. Rådet setter opp et ekstraordinært rådsmøte/arbeidsmøte mandag 12. august. Læreplan og spørsmålssett sendes ut i forkant. Rådets oppgave vil i hovedsak være å se beskrivelse av sentralt innhold opp mot kjerneelementer, kompetansemål og språk.*

**7.1.19 Fylkesbesøk**

I henhold til retningslinjene for samarbeidet mellom SRY, faglige råd og Udir kan de faglige rådene søke om å gjennomføre et fylkesbesøk i året. Hensikten med fylkesbesøk er dialog mellom rådene, fylkeskommunene, skolene og arbeidslivet om utfordringer i utdanningsprogrammet. Utdanningsdirektoratet ønsker å få en oversikt over hvilke råd som ønsker å søke om å gjennomføre fylkesbesøk i 2019. Direktoratet ønsker at besøkene spres på ulike fylker, og ber derfor om at de faglige rådene setter opp to alternative fylker i sin søknad. Frist for å sende inn søknad er 20.2.2019.

*Vedtak: FRDT fremmer to likestilte forslag: Sogn og Fjordane og Østfold/Vestfold. Rådet vil ta stilling til hvilket alternativ de går for basert på Utdanningsdirektoratets tilbakemelding og videre arbeid med programutkast. Se søknadsbrev vedlagt.*

**8.1.19 Utdanningsprogramspesifikk del i de yrkesfaglige læreplanene i fellesfagene matematikk og naturfag**

I behandlingen av Meld. St. 28 (2015-2016) Fag – Fordypning – Forståelse – En fornyelse av

Kunnskapsløftet ble det bestemt at det skal utvikles utdanningsprogramspesifikke deler i

læreplanene for matematikk og naturfag. Det antydes et omfang på omlag 20—30 %. Faglige råd har fått tilsendt utkast til læreplanene der det er utviklet slike fagspesifikke deler av læreplanene.

I prosessen har programfaglærere fra de ulike utdanningsprogrammene vært involvert og de

har spilt inn på hvilke fagemner de har særlig behov for på de ulike utdanningsprogrammene.

Læreplanene går ut på høring i midten av mars med høringsfrist i midten av juni.

*Vedtak: FRDT vil behandle saken når den har kommet ut på høring.*

**9.1.19 Vekslingsmodeller**

Rådene fikk en presentasjon av sluttrapporten fra evalueringen av vekslingsmodeller i fagopplæringen i fellesdelen av rådsmøtet.

*Vedtak: FRDT støtter at vekslingsmodeller videreføres som en mulighet innenfor dagens handlingsrom.*

*Utprøvingen innenfor fag som ligger i design og tradisjonshåndverk har hatt et veldig lite omfang. Erfaringene fra utprøvingen kan derfor ikke brukes til å vurdere virkninger av vekslingsmodeller innenfor design og tradisjonshåndverk.*

*Rådet mener vekslingsmodeller kan støtte rekruttering av lærebedrifter innenfor design og tradisjonshåndverk, da det for små lærebedrifter kan være mer aktuelt å inngå i et læreforhold hvor en ikke har lærlingen hver dag, og hvor lærlingen også får støtte fra skolen.*

**10.1.19 Orienteringssaker**

* Fagnemndsamling
* Endringer i kriterier for verneverdige tradisjonshåndverksfag

*Se udir.no* [*https://www.udir.no/om-udir/tilskudd-og-prosjektmidler/Tilskudd-til-bedrifter-som-tar-inn-larlinger-og-larekandidater-/sma-verneverdige-fag-vgo/*](https://www.udir.no/om-udir/tilskudd-og-prosjektmidler/Tilskudd-til-bedrifter-som-tar-inn-larlinger-og-larekandidater-/sma-verneverdige-fag-vgo/)

* Læreplangrupper Vg2 og Vg3

*Se udir.no* [*https://www.udir.no/laring-og-trivsel/lareplanverket/forsok-og-pagaende-arbeid/ny-tilbudsstruktur-og-nye-lareplaner-pa-yrkesfag/vil-du-delta-i-lareplanarbeidet-pa-yrkesfag/*](https://www.udir.no/laring-og-trivsel/lareplanverket/forsok-og-pagaende-arbeid/ny-tilbudsstruktur-og-nye-lareplaner-pa-yrkesfag/vil-du-delta-i-lareplanarbeidet-pa-yrkesfag/)

* Møte med fagmiljøet i treskjærerfaget.   
  *Saken ble utelatt i rådsmøtet, se referat fra møtet vedlagt dette referatet.*
* Nye godkjenninger til Plus-skolen, Vg3 båtbyggerfag
* Ny regjeringsplattform
* Oppdragsbrev 10-18 Status
* Utdanningsdirektoratet har oversendt til KD forslag om evaluering av ny tilbudsstruktur.
* Arbeidsgruppe fordypningsområder Vg3
* Mulighet for opplæring i bedrift på Vg3 yrkeskompetanseløp – vurdering av yrkesfaglig fordypning (YFF)
* Orientering om bedriftsintern opplæring som del av innholdet i læreplaner

Se vedlagte lysark for mer informasjon om sakene.

*Vedtak: Rådet tar sakene til orientering***Eventuelt**

* Spørsmål om læremidler – saken ble ikke behandlet i rådsmøtet.
* Innspill fra yrkesfaglærerstudenter om design i utdanningen.

AU sender svar og videresender også innspillet til andre relevante råd.